|  |  |
| --- | --- |
|  | **Кредитнинг**  **тўлиқ қиймати 31 %**  **(ўттиз бир)** |

**Жисмоний шахсларга микроқарз ажратиш**

**тўғрисидаги /\_\_\_\_\_\_/2021 сонли**

**КРЕДИТ ШАРТНОМАСИ**

**2021 йил январь Тошкент шаҳри**

“Ипотека-банк” акциядорлик тижорат ипотека банки, бундан буён шартнома матнида **“Банк”** деб юритилувчи номидан Низом ва Махсус ишончномага асосан ҳаракат қилувчи Банкнинг “Ипотека-банк” АТИБ Меҳнат филиали “Қушбеги” ипотека банк хизматлари маркази (БХМ) мудири \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томондан ва кейинги ўринларда **“Қарз олувчи”** деб юритилувчи фуқаро \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*паспорт маълумотлари: AА\_\_\_\_\_\_\_, \_\_\_\_\_\_\_\_ йилда Тошкент шаҳри Мирзо-Улуғбек тумани ИИБ томонидан берилган)* иккинчи томондан, биргаликда **“Томонлар”** деб юритилувчилар ушбу шартномани қуйидагилар тўғрисида туздилар:

**I. ШАРТНОМА ПРЕДМЕТИ**

1.1. Банк Қарз олувчига ушбу шартномада назарда тутилган миқдорда ва шартларда микроқарз маблағларини ажратиш, Қарз олувчи эса олинган микроқарздан фойдаланганлик учун қарз ва унга ҳисобланган фоиз тўловларини мазкур Шартномада белгиланган муддатларда ва шартларда тўлаган ҳолда қайтариш мажбуриятини олади.

**II. МИКРОҚАРЗНИ АЖРАТИШ ШАРТЛАРИ**

2.1. **Микроқарзнинг умумий суммаси: \_\_\_\_\_\_\_\_\_\_ (ёзувда кўрсатилади) сўмни ташқил этади.**

2.2. Микроқарз ажратиш учун Қарз олувчига Банкда алоҳида ссуда ҳисобварағи очилади.

2.3. Қарз олувчининг ёзма топшириқномаси (аризаси)га асосан ссуда ҳисобварағидан микроқарз маблағлари:

- нақдсиз шаклда Қарз олувчининг Банкдаги мавжуд ёки янги очилган пластик картасига ўтказиш;

- нақд кўринишда Банк касса омборхонасидан бериш орқали амалга оширилади.

2.4. Қарз олувчининг ёзма топшириқномаси (аризаси), ушбу шартнома имзоланган кундан бошлаб 30 календарь кунидан ошмаган муддатда тақдим этилиши лозим (микроқарзни ўзлаштириш муддати).

2.5. **Микроқарз муддати:** **12 ой**

2.6. **Микроқарздан фойдаланганлик учун фоиз тўлови: йиллик \_\_\_% ни ташқил этади.**

2.7. Микроқарз бўйича фоизлар Банк томонидан ҳар куни ушбу шартноманинг  
2.6-бандида белгиланган фоиз ставкасида ва микроқарз берилган санадан бошлаб Қарз олувчининг ссуда ҳисобварағидаги микроқарз суммаси қолдиғига нисбатан ҳисоблаб борилади.

**III. ҚАРЗ ОЛУВЧИНИНГ ТАСДИҚНОМАСИ**

3.1. Қарз олувчи ушбу билан қуйидагиларни маълум қилади ва тасдиқлайди:

* агар Қарз олувчи тўловларни амалга оширишга ёки ушбу шартномада белгиланган талаблардан исталганини бажаришга қодир бўлмаса, Банк микроқарзни муддатидан олдин қайтаришни ва микроқарзга ҳисоблаб ёзилган фоизлар ва бошқа тўловларни муддатидан олдин тўланишини талаб қилишга ҳақлидир. Шу билан бирга, Банк микроқарзни қайтарилишини таъминлаш мақсадида Қарз олувчининг банкларда очилган барча турдаги ҳисобварақларидаги пул маблағларидан, шу жумладан, унинг депозит ва пластик ҳисобварақларидаги пул маблағларидан, бошқа турдаги мол-мулкларига ундирувни қаратган ҳолда ҳамда кредит қайтмаслик хатарини суғурталаш шартномасида белгиланган шартлар асосида суғурта ташқилотидан қарздорликни сўндиришга ҳаклидир.
* Банкка тақдим этилган (этиладиган) микроқарзни расмийлаштириш ва олиш учун ҳужжатлар ва маълумотлар бундай ҳужжатлар ва маълумотлар тақдим этилган санада ҳақиқий ва ишончли ҳисобланади.
* Микроқарз қарздорлиги ушбу шартномада белгиланган тартибда ва муддатларда тўланмаган тақдирда, ундирувни микроқарз таъминоти сифатида қабул қилинган ҳар қандай турдаги мол-мулкларга уларни Банк билан келишилган нархларда реализация қилиб қаратиш орқали қарздорлик қопланишига қаршилик билдирмайди.
* Қарз олувчи ўзи ҳақидаги ва унга Банк томонидан ажратилаётган кредит тўғрисидаги маълумотларни “Ўзбекистон Республикаси Марказий банкининг Кредит ахборотининг давлат реестрини юритиш департаментига” (КАДР), “Кредит ахборотлари тахлил маркази” Кредит бюроси МЧЖга (КАТМ) ҳамда гаровга тақдим этилган объектлар тўғрисидаги маълумотларни “Гаров реестри” ДУКга тақдим этилишига розилик билдиради.

**IV. МИКРОҚАРЗНИ ТЎЛАШ ТАРТИБИ**

4.1. Қарз олувчи ушбу шартноманинг ажралмас қисми ҳисобланган иловадаги тўловлар жадвалига мувофиқ ҳар ойлик тўловларни босқичма-босқич ўз санаси ва суммаси доирасида амалга ошириш йўли билан тўлаб боради.

4.2. Қарз олувчи томонидан микроқарзни тўлаш қуйидаги шаклларда амалга оширилади:

* иш хақи ва унга тенглаштирилган тўловлар, пенсиялар, гонорарлар, дивидендлар, фоизлар ва қимматли қоғозлар бўйича олинадиган бошқа даромадлар ҳисобига нақд пулсиз шаклда ўтказиш йўли билан;
* накд пулларни Банк кассалари орқали тўлаган ҳолда;
* омонат ҳисобварақларидан маблағлар ўтказиш йўли билан;
* банк пластик карточкаларидан маблағлар ўтказиш йўли билан;
* бошқа қонунчиликда назарда тутилган тўлов шакллари билан.

4.3. Қарз олувчи томонидан тўланган тўловлар қуйидаги тартибда микроқарз қарздорлигини қоплашга йўналтирилади:

а) микроқарз шартномасига асосан ҳисобланган неустойкалар

б) микроқарз бўйича тўлов муддати ўтган фоизлар;

в) креди (микроқарз)т бўйича тўлов муддати ўтган қарзлар;

г) муддатли фоизлар;

д) микроқарз бўйича муддатли қарзлар.

4.4. Агар микроқарз қарздорлиги суд тартибда ундирилган тақдирда, тегишли суднинг қарори билан белгилаб берилган Банк чиқимлари (суд харажатлари ва бошқалар) ўрнатилган тартиб ва миқдорларда Қарз олувчидан мазкур шартноманинг 4.3-бандида белгиланган кетма-кетликдан биринчи навбатида ундирилади.

4.5. Микроқарз бўйича тўловлар (асосий қарз ва фоиз) шартноманинг 1-иловасига асосан тўлаб борилади.

**V. МИКРОҚАРЗ ТАЪМИНОТИ БЎЙИЧА ТАЛАБЛАР**

**5.1. Ушбу шартнома бўйича берилган микроқарз: \_\_\_\_\_\_\_\_\_\_\_\_ (ёзувда кўрсатилади) сўм миқдорида фуқаро \_\_\_\_\_\_\_\_\_\_\_\_\_\_\_\_\_\_\_нинг (*АA\_\_\_\_\_\_, \_\_\_\_\_\_\_\_\_ йилда Тошкент вилояти Қибрай тумани ИИБ томонидан берилган*) кафиллиги билан таъминланади.**

5.2. Банк Қарз олувчидан микроқарз қайтарилишининг қўшимча таъминотини талаб қилиш ҳуқуқига эга.

5.3. Қарз олувчи микроқарзни таъминлашни кредит суммасининг камида \_\_\_\_ фоизи даражасида тутиш мажбуриятини олади.

5.4.Кредитнинг таъминланишини белгиловчи ҳужжатлар (битим, шартномалар) ушбу шартнома билан ўзаро боғлиқ ҳисобланади ва мазкур шартнома бўйича Қарз олувчи томонидан олинган мажбуриятлар бажарилишини таъминлашга хизмат қилади.

5.5.Кредитнинг қайтарувчанлигини таъминлаш билан боғлиқ бўлган ҳужжатларни зарур даражада расмийлаштириш бўйича ҳар қандай харажатларни Қарз олувчи ўз зиммасига олади.

**VI. ТОМОНЛАРНИНГ ҲУҚУҚЛАРИ**

**6.1. Банкнинг ҳуқуқлари:**

6.1.1. Қарз олувчининг молиявий ҳолатини, гаровга қўйилган мол-мулкнинг техник ҳолатини назорат қилиб туриш.

6.1.2. Қарз олувчидан мажбуриятларни бажаришда назоратни амалга ошириш учун керакли ҳужжатларни сўраб олиш.

6.1.3. Қарз олувчи ушбу Шартнома имзоланган кундан бошлаб микроқарзни бир ой муддатда ўзлаштирмаган тақдирда, Банк ушбу Шартномани бир томонлама тартибда Қарз олувчини ёзма равишда хабардор қилган ҳолда бекор қилиш ҳуқуқига эга.

6.1.4. Банк томонидан ўрнатилган тартибга мувофиқ қўшимча харажатлар талаб қилинадиган, Қарз олувчининг қўшимча топшириқларини, у томонидан қўшимча харажатлар тўланмагунга қадар бажармаслик ҳуқуқига эга.

6.1.5. Банк ажратилган қарзнинг муддати келган қисмини, шу жумладан фоиз ва неустойкаларни Қарз олувчининг *(кафилнинг)* банкларда очилган пластик карта ҳисобварақларидан акцептсиз тартибда ечиб олади.

Бундай банк операцияси Қарз олувчини *(кафилни)* олдиндан огоҳлантиришсиз, тўлов муддати келган санада ва ундан кейинги ҳар қандай санада амалга оширилиши мумкин ҳамда амалга оширилган бу турдаги банк операцияси ҳақида Қарз олувчига алоҳида хабарнома юборилмайди.

6.1.6. Банк амалдаги қонун ҳужжатларига мувофиқ бошқа ҳукукларга ҳам эга.

**6.2. Қарз олувчининг ҳуқуқлари:**

6.2.1. Ушбу шартноманинг 2.4-бандида кўрсатилган давр мобайнида ва ушбу шартномада кўрсатилган сумма доирасида ссуда ҳисобварағидан тўловни амалга ошириш бўйича ариза бериш.

6.2.2. Мазкур шартнома шартларига амал қилган ҳолда қарздорликни муддатидан олдин сўндириш.

6.2.3. Ушбу шартнома бўйича ўз зиммасига олган мажбуриятларни тўлиқ бажарган ҳолда мазкур шартномани муддатидан олдин бекор қилиш.

**VII.** **ТОМОНЛАРНИНГ МАЖБУРИЯТЛАРИ**

**7.1. Банкнинг мажбуриятлари:**

7.1.1. Қарз олувчи томонидан барча зарур шартлар бажарилгач, микроқарз маблағларини Қарз олувчининг ёзма топшириқномаси (аризаси)га асосан ажратиш.

7.1.2. Қарз олувчини микроқарз учун тўловларни оширилиши ёки камайтирилиши сабаблари, микроқарзни беришни рад этиш, микроқарзни муддатидан олдин ундириш ва ундирувни микроқарз таъминотига қаратиш сабаблари тўғрисида ёзма равишда хабардор қилиш.

**7.2. Қарз олувчининг мажбуриятлари:**

7.2.1. Микроқарздан фойдаланиш жараёнида олинган микроқарзни ва у бўйича ҳисобланган фоизларни ушбу шартнома шартларига ҳамда тўлов жадвалига мувофиқ муддатида тўлаб бориш;

7.2.2. Кредитлашнинг таъминланганлик, муддатлилик, қайтарилувчанлик ва тўланувчанлик тамойилларига қатъий амал қилиш.

7.2.3. Банк сўровига биноан Банк вақилларига микроқарз таъминотига, микроқарзга тааллуқли бўлган бошқа мол-мулкларни кўздан кечириш ва ушбу Шартнома бўйича Қарз олувчининг мажбуриятларини бажарилишига тааллуқли бўлган ҳар қандай турдаги бошқа мол-мулкларни бориб кўриш имкониятларини яратиб бериш ва ушбу жараёнларга тўсқинлик қилмаслик.

7.2.4. Банк талабига биноан ушбу Шартнома амал қиладиган бутун давр мобайнида, Банкни кониқтирадиган шакл ва мазмун бўйича Қарз олувчи , кафилнинг даромадлари тўғрисидаги ахборотни ва ушбу микроқарзга тегишли бўлган бошқа маълумот ва ҳужжатларни Банкка тақдим этиш.

7.2.5. Яшаш жойи, иш жойи, фамилияси ёки исмидаги ва ушбу шартнома бўйича мажбуриятларнинг бажарилишига таъсир кўрсатишга қодир бўлган бошқа ҳолатлардаги ўзгаришлар тўғрисида Банкни 5 (беш) банк куни мобайнида хабардор қилиш.

7.2.6. Ушбу шартнома амал қиладиган муддат мобайнида Қарз олувчи Банкнинг олдиндан розилигисиз ушбу Шартномага ёки унинг шартларига зид бўлган бошқа турдаги битимларни, шу жумладан, Қарз олувчининг номида бўлган барча турдаги мол-мулкларни бегоналаштириш ва учинчи шахслар тасарруфига ўтказиш билан боғлиқ ҳужжатларни расмийлаштирмаслиги ва учинчи шахсларнинг кредитларини ва/ёки қарзларини жалб қилмаслиги керак.

7.2.7. Қарз олувчининг учинчи шахслар олдидаги бошқа мажбуриятларидан олдин, ушбу Шартнома бўйича ўз зиммасига олган мажбуриятларни биринчи навбатда бажариш.

7.2.8. Мажбуриятларни бажариш таъминоти сифатида тақдим этилган мол-мулкни ўз ҳисобидан микроқарз муддатига мос муддатга суғурталаш (пул маблағлари гаровидан ташқари).

**VIII. МАЖБУРИЯТЛАРНИНГ БАЖАРИЛМАСЛИК ҲОЛАТЛАРИ**

8.1. Ушбу бандда қайд этилган ҳодисалардан исталгани Қарз олувчи томонидан мажбуриятларнинг бажарилмаслиги ҳолатлари ҳисобланади:

* Қарз олувчи микроқарз, унга ҳисобланган фоизлар ва/ёки бошқа тўловлар бўйича ушбу Шартнома, унинг бўйича тўловлар жадвали, шунингдек, тузилиши ушбу Шартномада белгиланган бошқа шартномалар бўйича белгиланган санада тўловларнинг амалга оширилмаганлиги;
* Банкни атайлаб ҳаққоний бўлмаган ҳужжатлар тақдим этган ҳолда чалғитиш;
* Қарз олувчи томонидан микроқарз таъминоти бўйича Банкка берилган исталган таъминот турининг қисман ёки тўлиқ ўз қийматини йўқотганлиги ёки улрга бўлган мулк ҳуқуқининг ҳақиқий эмас деб топилганлиги;
* Қарз олувчи ва/ёки кафилнинг тўлов қобилиятининг ёмонлашганлиги ёки ушбу Шартнома бўйича мажбуриятларни бажарилмаслигига олиб келадиган аниқ маълумотларнинг яширилганлиги;
* Микроқарз таъминоти сифатида Банкка гаровга тақдим қилинган ҳар қандай турдаги мол-мулкларни, шу жумладан, ушбу Шартнома тузилган пайтдан бошлаб ўзига тегишли бўлган кўчар ва кўчмас мол-мулкларни бегоналаштириш ҳамда учинчи шахсларнинг тасарруфига бериш;
* ушбу Шартнома шартлари ва унда назарда тутилган мажбуриятларнинг лозим даражада бажарилмаганлиги;
* ушбу Шартнома билан боғлиқ бўлган бошқа шартномалар шартларининг (гаров, кафиллик ва ҳ.к.) бузилиши.

8.2. Қарз олувчи томонидан ўз зиммасига олган мажбуриятларни бажармаслик ҳолати юзага келган тақдирда, Банк ўз хоҳишига кўра қуйидаги ҳаракатлардан бирини амалга ошириши мумкин:

* Қарз олувчига мажбуриятларни бажармаслик ҳолати юзага келганлиги ва уни бартараф этиш учун муддатни белгилаган ҳолда ёзма билдиришнома (эътироз хати) юбориш;
* Қарз олувчи томонидан мазкур Шартнома бўйича мажбуриятларни бажармаслик ҳолатлари юзага келганда унинг банкдаги барча ҳисобварақларидан (депозит, пластик ва ҳ.к.) Қарз олувчининг розилигини олмаган ҳолда микроқарз бўйича мавжуд қарздорликни қоплашга етадиган пул маблағларини ечиб олиш;
* Микроқарзни қайтариш жадвалида белгиланган тўловлар кечиктирилган ёки тўланмаган тақдирда, Қарз олувчининг иш жойига микроқарз тўловларини ойлик иш ҳақидан тўлаб бориш юзасидан мурожаат қилиш;
* ушбу Шартнома бўйича мажбуриятларнинг бажарилишини қўшимча равишда таъминланишини талаб қилиш;
* Қарз олувчидан микроқарзнинг ҳаммасини ёки унинг бир қисмини ушбу шартноманинг 8.1-бандида кўрсатилган ҳолатлар юз берганда, белгиланган тартибда муддатидан олдин қайтаришни талаб қилиш;
* микроқарз бўйича барча қарздорликларни микроқарз таъминоти юзасидан тузилган шартномаларда (гаров, кафиллик ва ҳ.к.) белгиланган тартибда таъминотга қаратган ҳолда ундириш.

**IX. АЛОҲИДА ШАРТЛАР**

9.1. Банк ўз хоҳишига кўра ушбу Шартнома бўйича ўзида Қарз олувчига нисбатан мавжуд бўлган ҳуқуқлардан исталганини қўллаши ёхуд қўлламаслиги мумкин. Банк томонидан ушбу ҳуқуқларни қўлламаслик ёхуд қисман қўллаш ушбу ҳуқуқлардан воз кечилишини билдирмайди ва улар келгусида исталган вақтда кўлланилиши мумкин.

**X. ТОМОНЛАРНИНГ ЖАВОБГАРЛИГИ**

10.1. Томонларнинг ушбу Шартномада кўзда тутилган мажбуриятларни бажаришдан бош тортиши мазкур шартнома шартлари ва Ўзбекистон Республикасининг амалдаги қонунчилигига мувофиқ жавобгарликка сабаб бўлади.

10.2. Микроқарз бўйича асосий қарзни қайтариш муддати кечиктирилганда (муддати ўтган кредитга), Қарз олувчи Банкка бутун кечиктирилган давр учун шартномада белгиланган фоизнинг \_\_\_\_ баравари миқдорида фоиз тўлайди.

10.3. Микроқарз бўйича ҳисобланган фоизларни белгиланган муддатларда тўламаганлиги учун Қарз олувчи Банкка кечиктирилган тўловнинг ҳар бир куни учун кечиктирилган тўлов суммасининг \_\_\_ фоизи миқдорида, аммо кечиктирилган тўлов суммасининг 50 фоизидан ошмаган миқдорда пеня тўлайди.

10.4. Банк кредитни ўз вактида ажратмаган ҳолатда, Банк Қарз олувчига муддатида тўланмаган микроқарз суммасининг кечиктирилган ҳар бир куни учун \_\_\_\_ фоиз миқдорида, лекин муддатида тўланмаган микроқарз суммасининг \_\_\_\_ фоизидан юқори бўлмаган миқдорда пеня тўлайди.

10.5. Мазкур шартнома шартларининг лозим даражада бажарилмаганлиги натижасида неустойкаларнинг ундирилиши (тўланиши) Томонларни ўз зиммаларига олган мажбуриятларни бажаришдан озод қилмайди.

**XI. ФОРС-МАЖОР ҲОЛАТЛАРИ**

11.1. Томонлар ушбу Шартнома бўйича мажбуриятларнинг қисман ёки тўлиқ бажарилмаганлиги учун, агар ушбу бажарилмаганлик шартнома тузилгандан кейин, Томонлар олдиндан кўра олишмаган, оқилона чоралар билан бартараф этиши мумкин бўлмаган фавқулоддаги ҳодисалар натижасида вужудга келган, енгиб бўлмайдиган куч ҳолатларининг оқибатлари ҳисобланса, жавобгарликдан озод этилади, хусусан: ёнғин, табиий офат ва ушбу шартнома шартларини бажаришга тўсқинлик қилувчи, томонларга тааллуқли бўлмаган бошқа ҳодисалар киради.

11.2. Шартноманинг 11.1-бандида кўрсатилган енгиб бўлмайдиган куч ҳолатларига тушган томон бошқа томонни бундай ҳолатлар бошланганлиги тўғрисида ёзма равишда 2 кун ичида хабардор қилиши ва тугаганлиги тўғрисида ҳам иккинчи томонни маълум қилиши шарт.

11.3. Енгиб бўлмайдиган куч ҳолатлари содир бўлган тақдирда, шартноманинг амал қилиш муддати шундай ҳолатлар ва унинг оқибатлари бутун даврига тенг муддатга узайтирилади.

**XII. НИЗОЛАРНИ ҲАЛ ҚИЛИШ ТАРТИБИ**

12.1. Томонлар ўртасидаги келишмовчиликлар ва/ёки ушбу Шартномада назарда тутилмаган низоли вазиятлар юзага келган, шунингдек, мазкур Шартноманинг 7 ва 8-бўлимларида назарда тутилган мажбуриятлар ва мажбуриятларни бажармаслик ҳолатлари юзага келган тақдирда, Томонлар Ўзбекистон Республикасининг амалдаги қонун ҳужжатларига амал қилган ҳолда барча келишмовчиликларни музоқара йўли билан ҳал этадилар.

12.2. Томонлар ўртасида юзага келган низо ва келишмовчиликлар музоқара йўли билан ҳал қилинмаган тақдирда, низоларни ҳал этиш қонунчиликда белгиланган тартибда ва асосларда тегишли судга мурожаат қилиш орқали ҳал этилади.

12.3. Банк кредит маблағларининг муддатида қайтарилмаганлиги натижасида вужудга келадиган низоларни судгача ҳал қилишнинг қуйидаги усулларидан фойдаланиши мумкин:

* Қарз олувчи (кафил)ни микроқарз тўловларини амалга ошириши тўғрисида оғзаки ва ёзма равишда огоҳлантириш;
* Микроқарз маблағларини қайтариш манбааси сифатида кайд этилган иш ҳақи ҳисобидан қарздорликни ёпиб бориш мақсадида, қарздорнинг иш жойига мурожаат қилиш;
* Қарз олувчининг банкдаги барча ҳисобварақларидан (депозит, пластик ва х.к.) маблағларни унинг розилигини олмаган ҳолда ечиб олиш.

12.4. Банкнинг ушбу Шартноманинг 12.3-бандида кўрсатилган усуллардан фойдаланмаслиги уни судга мурожаат қилиш ҳуқуқидан маҳрум қилмайди.

**XIII. БОШҚА ШАРТЛАР**

13.1. Ушбу Шартнома Қарз олувчининг учинчи шахслар билан тузган ҳар қандай турдаги шартномалари (битимлари)дан юридик жиҳатдан мустақил бўлиб, Қарз олувчи учинчи шахслар билан тузган шартномалари (битимлари) қоидаларига асосланиб Банкка эътироз билдирмайди.

13.2. Ҳар бир томон ушбу Шартнома предмети ва шартларига боғлиқ маълумотларнинг махфийлигини сақлайдилар. Ушбу маълумотларнинг Ўзбекистон Республикаси қонунчилигига кўра тегишли органларга берилиши бундан мустасно.

13.3. Ушбу Шартнома Томонлар ўртасида имзоланганидан сўнг кучга киради ҳамда Томонлар ўз мажбуриятларини тўлиқ бажаргунларига қадар амал қилади.

13.4. Мазкур Шартномани ўзгартириш ва бекор қилиш томонларнинг келишувига кўра ёки Ўзбекистон Республикасининг қонун ҳужжатларига мувофиқ суд тартибида амалга оширилиши мумкин.

13.5. Ушбу Шартномага барча ўзгартириш ва қўшимчалар ёзма шаклда, имзолаган қўшимча келишувлар тарзида расмийлаштирилади. Мазкур Шартнома ва қўшимча келишувлар шартлари бир-бирига зид бўлган тақдирда, қўшимча келишув шартлари амал қилади.

13.6. Мазкур Шартнома ўзбек тилида томонлардан хар бири учун, бир хил юридик кучга эга бўлган 2 (икки) нусхада тузилган.

**XIV. ТОМОНЛАРНИНГ МАНЗИЛЛАРИ, РЕКВИЗИТЛАРИ ВА ИМЗОЛАРИ**

|  |
| --- |
| **Банк:** “Ипотека-банк” АТИБ Меҳнат филиали “Қушбеги” ипотека банк хизматлари маркази |
| Манзил: |
| **х/р:** ИНН МФО |
|  |
| **БХМ мудири: \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_** |
| **М.Ў.** |
|  |
|  |
| **Қарз олувчи:** \_\_\_\_\_\_\_\_\_\_\_\_  **Паспорт маълумотлари: \_\_\_\_\_\_\_\_\_\_\_\_\_, \_\_\_\_\_\_\_\_\_\_\_** ИИБ томонидан берилган |
|  |
| **Манзил:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  телефон:\_\_\_\_\_\_\_\_\_\_\_\_\_\_\_\_\_\_ |
|  |

Ушбу шартномани ўқиб чиқдим, ушбу шартноманинг сўзлари, бўлимлари ва бандларининг маъноси, мазмуни ва аҳамияти менга тушунарли, шу муносабат билан ушбу шартномани имзолайман ва унинг шартларини ва унда ўзимга юклатилган мажбуриятларни сўзсиз ижро этиш учун қабул қиламан.

*(Қарз олувчининг Ф.И.Ш. тўлиқ, ўз қўли билан ёзилади) (имзо)*